מלאכת כותב 1-2

הגדרת מלאכת כותב

מש' קג. [הכותב] עד גמ' קג: [עד שגגת שבת וזדון מלאכות] ורש"י ותוס' שם

רש"ש (קג. ד"ה במש')

ר"ן (שבת עה: ד"ה ויש במקומה)

אור זרוע (הל' שבת ב:עו)

רמב"ם (שבת א:יד, יא:י,יד,יז)

ש"ע (שמ:ה) וט"ז (שמ:ד)

רע"א (קג. ד"ה בין משם אחד)

ירושלמי (שבת יב:ג)

מ"ב (שמ:כב אות ה,ח)

בה"ל (שמ:ד ד"ה במשקין על השולחן) [ובענין כתיבת אותיות עד בענין שתי סימניות]

מאירי (קג. ד"ה בין משם אחד)

חידושי הר"ן מסכת שבת דף עה עמוד ב

ומיהו מ"מ לא בעי' שיהיו שם דומיא דשם משמעון או יה מיהודה דלא נאמרו אלו אלא כדי לחייב משום מלאכת מחשבת לבד דסד"א כיון דאין במחשבתו אלא לכתוב שמעון או יהודה לא ליחייב קמ"ל כיון דשם הוא חייב אבל בכותב שתי אותיות באיזה אות שתהיה חייב דהא הוו בקרשים ז"ח ט"י כדי לזווגן אף על פי שאינן שם כן ראיתי לתלמיד אחד בשם רבו הרשב"א ז"ל:

ספר אור זרוע חלק ב - הלכות שבת סימן עו

והכותב שתי אותיות. ותנן לקמן בהבונה הכותב שתי אותיות בין בימינו בין בשמאלו בין משם אחד בין משתי שמות בין משני סימניות בכל לשון חייב פירש"י כל כתב וגופו של כל אומה ואומ'. וה"ר יואל בר יצחק הלוי מבון פי' שכת' כומרים או שאר כתבים לבד מאשורית ויונית אם כתבו ישראל בשבת פטור מן התורה דאינה כתיבה ואינה חשובה (מלא) [מלאכה]

רבי עקיבא איגר מסכת שבת דף קג עמוד א

מתני' בין משם אחד. פרש"י וכ"פ הרע"ב שתיהן אלפין. ותמהני מנ"ל לרש"י והרע"ב לפרש כן הא מדברי הסוגיא נראה שני שמות דהיינו שם גד וכדומה ושם א' היינו שש גג כיון שהוא תיבה, אבל אא דאינו תיבה כלל אינו חייב וכדס"ל לר' יהודה בברייתא, אלא דהש"ס בעי לומר דר"ש מחייב אף באא דאאזרך ודחי לה, וא"כ למסקנא לא מצינו מאן דמחייב באא, וכן פסק הרמב"ם פי"א הלכה י"ג הכותב אות כפולה פעמיים והוא שם א' כמו דד, תת, חייב, משמע להדיא דדוקא כה"ג אבל אא פטור וכמ"ש הה"מ שם. וצריך לדחוק דס"ל לרש"י והרע"ב דמדקתני סתמא במתני' בין משם א' משמע דכל אותיות כפולים חייב אפי' אא, ודוקא ר' יהודה דקאמר בברייתא אפילו לא כתב אלא ב' אותיות והן משם א' חייב כגון תת וכו' הרי דפירש בהדיא כגון תת וכו' וממעט אא, אבל מתני' סתמא קתני ומשמע בכל ענין חייב.

תלמוד ירושלמי (וילנא) מסכת שבת פרק יב הלכה ג

תני בשם רבי יודה כתב שני אותות שוים והן שם חייב כגון שש תת גג רד חח. ורבנן אמרי ב' אותיות בכל מקום. אשכחת אמר קלת וחמרת. על דר' יודה קלת וחמרת. על דרבנן קלת על דר' יודה כתב שתי אותיות שוין והן שם על דעתיה דר' יודה חייב. על דעתהון דרבנן פטור. קלת על דרבנן שתי אותיות מכל מקום אף על פי שאין שם. על דעתהון דרבנן חייב. על דעתיה דרבי יודה פטור.

בית הבחירה למאירי מסכת שבת דף קג עמוד א

בין משם אחד ר"ל שכתב אות אחת שתי פעמים כגון שכתב שתי אלפין בין משני שמות ר"ל שתי אותיות שאין זו כזו כגון שכתב א' וב' ומ"מ בגמ' נחלקו באות אחת שתי פעמים אם חייב בה אף על פי שאין אותן שתי אותיות תיבה בעולם כגון אא או אינו חייב אא"כ הן תיבה בפני עצמה אף על פי שלא כיון הוא לאותה תיבה כגון שש רר תת גג דד חח וגדולי המחברים פוסקים בה לקולא ואפי' היו אותן שתי אותיות הכפולות תיבה בפני עצמה בקמיעין ובאלו ההבלים שמקצת המוניים כותבים בלחישות והוא הנקרא בגמ' גילטורי בעלמא אבל גדולי הפוסקים נראה דעתם שחייב בכל פנים כסתם משנתנו הא בשתי אותיות מיהא אף על פי שאינן תיבה בשום מקום כגון א' וק' או ב' וס' וכיוצא בהן חייב: